Diari Oficial de la Generalitat Valenciana


Sumari del DOGV 6000, del 24-04-2009 (2009/4179)

RESOLUCIÓ de 31 de març de 2009, del director general del SERVEF, per la qual es determina la composició de la mesa de contractació de l'organisme.
---------------------------------------------------------------------------------------------------------------------------------------------------

### Dades del document

Número de DOGV
:   6000

Data del DOGV
:   24-04-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/4179


Data del document
:   31-03-2009

Organisme emissor
:   Servei Valencià d'Ocupació i Formació

Tipus de document
:   Resolució

Descriptors 

:   * Servici Valencià d'Ocupació i Formació

RESOLUCIÓ de 31 de març de 2009, del director general del SERVEF, per la qual es determina la composició de la mesa de contractació de l'organisme. [2009/4179]  
La composició de la mesa de contractació del SERVEF, va ser establida per resolució del director general de l'organisme de 15 de setembre de 2003 i publicada en el DOCV número 4595, de 25 de setembre de 2003.  
En l'actualitat confluïxen noves circumstàncies com són, el gran nombre d'expedients de contractació promoguts per este organisme autònom, el notable augment de la concurrència en les licitacions i d'altra, la necessitat de comptar amb una composició de la mesa de contractació, que permeta la fàcil substitució dels seus membres a fi que estos puguen simultaniejar la seua activitat en l'òrgan de contractació, amb l'exercici dels seus llocs de treball. És pel que s'ha exposat i a fi de garantir la rapidesa, agilitat i desenvolupament de la mencionada mesa, respecte a les funcions previstes en la Llei de Contractes de les Administracions Públiques, per la qual cosa es fa necessari reformar la vigent resolució anteriorment mencionada. D'acord amb això i:  
Atés el que disposa l'article 295 de la Llei 30/2007, de 30 d'octubre, de Contractes del Sector Públic, segons el qual l'òrgan de contractació en els procediments oberts i restringits, en els procediments negociats amb publicitat a què es referix l'article 161.1 del mateix text legal, així com en els procediments negociats en què no siga necessari publicar anuncis de licitació, però que de manera potestativa així ho decidisca este, estarà assistit per una mesa de contractació, que serà l'òrgan competent per a la valoració d'ofertes. La referida mesa, estarà constituïda per un president, els vocals que es determinen reglamentàriament, i un secretari. Els membres de la mesa seran nomenats per l'òrgan de contractació. El secretari haurà de ser designat entre funcionaris o, si no n'hi ha, un altre tipus de personal dependent de l'òrgan de contractació, i entre els vocals hauran de figurar necessàriament un funcionari d'entre els que tinguen atribuït legalment o reglamentàriament l'assessorament jurídic de l'òrgan de contractació i un interventor, o, a falta d'estos, una persona al servici de l'òrgan de contractació que tinga atribuïdes les funcions corresponents al seu assessorament jurídic, i una altra que tinga atribuïdes les relatives al seu control economicopressupostari.  
Atesa la Llei 3/2000, de 17 d'abril (DOCV núm. 3737, de 26 d'abril de 2000), per la qual es crea el Servici Valencià d'Ocupació i formació, i fent ús de les competències assenyalades en el Decret 41/2001, de 27 de febrer, pel qual s'aprova el Reglament d'Organització i del Règim Jurídic del SERVEF, modificat pel Decret 173/2002, de 15 d'octubre de 2002; el Decret 13/2003, de 18 de febrer, i el Decret 141/2003, d'1 d'agost, resolc:  
Primer  
La mesa de contractació quedarà constituïda de la manera següent:  
- President: el cap de l'Àrea de Recursos Humans i Econòmics   
- Presidents suplents: el cap de l'Àrea d'Organització i Sistemes d'Informació, el cap de l'àrea a qui sectorialment afecte el contracte per raó de la matèria o el cap del Servici de Contractació i Gestió Patrimonial, per este ordre.  
- Vocals: el cap del Servici de Contractació i Gestió Patrimonial, el cap del Servici de Programació i Gestió Pressupostària, l'interventor delegat i l'advocat coordinador de l'Advocacia General de la Generalitat en el SERVEF.  
- Vocals suplents: cada un dels vocals titulars podrà designar com a suplent un tècnic de grup A del seu departament.  
- Secretari: un tècnic de grup A del Servici de Contractació i Gestió Patrimonial.  
Segon  
Els suplents actuaran en cas de vacant, absència, malaltia o una altra causa legal que impedisca l'assistència dels titulars.  
Tercer  
Tots els membres de la mesa de contractació tindran veu i vot excepte el secretari, que actuarà amb veu però sense vot.  
Quart  
A la mesa es podran incorporar els tècnics i assessors que es consideren convenient per a la presidència d'esta, que actuaran amb veu però sense vot.  
Quint  
La designació de la mesa es fa amb caràcter general per a l'adjudicació dels contractes els plecs de clàusules administratives particulars dels quals no concreten la seua composició.  
Sext  
La present resolució produirà efectes des de l'endemà de la seua publicació en el DOCV.  
València, 31 de març de 2009.- El director general del SERVEF: Luís Lobón Martín.